Jean-Baptiste Louvet de Couvray

Jean-Baptiste Louvet de Couvray (født 12. juni 1760, død 25. august 1797) var en fransk romanforfatter, dramatiker, journalist, politiker og diplomat.
Couvray skrev den populære, erotiske romanen Les aventures du chevalier Faublas (1787-90, blant annet oversatt til svensk i 1851), og trådte fram under den franske revolusjonen som motstander av Maximilien de Robespierre. Han ble proskribert (erklært fiende av staten) i 1793, flyktet og vendte først tilbake til Paris etter Robespierres fall i 1795. Han ble da for en tid Konventets president.


== Liv og virke ==
Couvray var sønn av en papirhandler. Han ble bokhandler og vakte oppsikt med den første delen av sin roman Les Amours du chevalier de Faublas (Paris, 1787). Dette verket ble fulgt opp i 1788 av verket Semaines de la vie du Chevalier de Faublas og i 1790 ga han ut La Fin des amours du chevalier de Faublas. Heltinnen fra boken, Lodoiska, ble modellert av kona til en gullsmed i Palais Royal, som Louvet hadde en affære med. Hun skilte seg fra sin mann i 1792 og giftet seg med Louvet i 1793.
Hans andre roman, Émilie de Varmont (1791), var ment å bevise nytten og nødvendigheten med skilsmisse og for ekteskapet til prestene. Alle hans litterære verker hadde en tendens til å argumentere for revolusjonære idealer. Louvet var redaktør av ukeavisen Journal des Débats, og han satt både som journalist og nestleder i nasjonalforsamlingen. Han gjorde seg bemerket med sitt angrep på de revolusjonære Maximilien Robespierre, Jean-Paul Marat og andre tilhengere av den franske revolusjonen.
Etter Robespierres fall, ble han innsatt for en kortere periode som Frankrikes president mellom 19. juni 1795 og 4. juli 1795. Han ble etterfulgt i dette embetet av Louis Gustave Le Doulcet de Pontécoulant som var en tilhenger av den franske revolusjonen.
I 1795 publiserte Louvet en del av sine memoarer. Disse ble i all hovedsak skrevet fra ulike gjemmesteder der Louvet søkte tilflukt, og de gir et levende bilde av hva girondinerne måtte gå igjennom mens de bodde i eksil. Louvets memoarer danner et viktig dokument for studiet av revolusjonens psykologi, samtidig som de gir innsikt i Louvets egne sinnstilstander og politiske valg. Den første fullstendige utgaven av memoarene ble utgitt i Paris i 1889.


== Bibliografi ==
Franske utgivelserUne année de la vie du Chevalier de Faublas, Londres et Paris, 1786, 4 bind
Une année de la vie du chevalier de Faublas. Précédé d'une épître dédicatoire, Londres, et Paris, l'auteur, 1787, 5 tomes en 2 vol. in-12 (2. utg., Londres et Paris, Bailly ;  l'auteur, 1790, 5 bind)
Six semaines de la vie du chevalier de Faublas, pour servir de suite à sa première année, Londres et Paris, Bailly, 1788, 2 bind
Paris justifié contre M. Mounier, par M. Louvet de Couvrai, Paris, Bailly, 1789, 54 sider
La Fin des amours du chevalier de Faublas, Londres et Paris, Bailly, 1790, 6 bind
Vie et amours du chevalier de Faublas, seconde édition, revue, corrigée et augmentée, Londres et Paris, chez Bailly, 1790, 13 bind
Pétition individuelle des citoyens de la section des Lombards, prononcée à la barre de l'Assemblée nationale, le 25 décembre 1791, par M. Jean-Baptiste Louvet ; suivie de la réponse de M. le Président : imprimé par ordre de l'Assemblée nationale, Paris, Imprimerie nationale, 1791, 8 sider
Les Amours et les galanteries du chevalier de Faublas. Par M. Louvet de Couvray, Paris, chez l'auteur, 1791, 5 bind
Vie et fin des amours du chevalier de Faublas, par M. Louvet de Couvray. Nouvelle édition corrigée et augmentée. Paris, 1793
Émilie de Varmont ou Le divorce nécessaire et les amours du curé Sevin, Paris, Bailly, 1791, 3 bind (rééd. Londres, 1794, 3 bind)
La Vérité sur la faction d'Orléans et la conspiration du 10 mars 1793, Paris, Veuve A.-J. Gorsas, an III, 55 sider
Appel des victimes du 31 mai, aux Parisiens du 9 thermidor, Paris, Louvet, 16 sider
Quelques notices pour l'histoire et le récit de mes périls depuis le 31 mai 1793. Jean-Baptiste Louvet, l'un des Représentans proscrits en 1793, Paris, Louvet, an III, 190 sider (3. utg., 3 bind)
Les Amours du chevalier de Faublas, 3. édition revue par l'auteur, Paris, l'auteur, 4 bind
J.-B. Louvet, à ses collègues, Paris, Imprimerie de Marchant, 1796, 8 sider


== Referanser ==


== Eksterne lenker ==
Quelques notices pour l'histoire et le récit de mes perils depuis le 31 mai 1793, fullstendig tekst